b'\n_START_ARTICLE_\nWahlburgers\n_START_PARAGRAPH_\nWahlburgers er en\xc2\xa0uformell\xc2\xa0burgerrestaurant- og barkjede. Den best\xc3\xa5r av 26 restauranter og den opprinnelige plasseringen er i Hingham i Massachusetts, en by like utenfor Boston-omr\xc3\xa5det. Kjeden er eid av kokken Paul Wahlberg i samarbeid med to av sine br\xc3\xb8dre, skuespillerne Donnie og Mark._NEWLINE_Kjeden er gjenstand for fjernsynsserien, Wahlburgers; i 2014 bestilte\xc2\xa0A&E\xc2\xa0en f\xc3\xb8rste ordre p\xc3\xa5 18 episoder av Wahlburgers.\n_START_SECTION_\nOpprinnelse\n_START_PARAGRAPH_\nI 2011 lisensierte en egenkapitalgruppe best\xc3\xa5ende av\xc2\xa0Mark Wahlberg, Donnie Wahlberg, og Paul Wahlberg navnet Wahlburger fra Tom Wahl\xe2\x80\x99s\xc2\xa0for bruk i sin egen restaurant.\xc2\xa0Familien eier og driver ogs\xc3\xa5 en restaurant som heter Alma Nove, som \xc3\xa5pnet f\xc3\xb8r Wahlburgers. Navnet er avledet fra navnet p\xc3\xa5 br\xc3\xb8drenes mor, og det faktum at hun hadde ni barn (\xc2\xabnove\xc2\xbb er italiensk for ni).\n_START_SECTION_\nHistorie\n_START_PARAGRAPH_\nDen f\xc3\xb8rste Wahlburgers-restauranten \xc3\xa5pnet i Hingham i Massachusetts,\xc2\xa0i n\xc3\xa6rheten av\xc2\xa0Alma Nove, den eksisterende restauranten drevet av Paul Wahlberg._NEWLINE_Den andre Wahlburgers-restauranten \xc3\xa5pnet i Toronto\xc2\xa0i\xc2\xa0Ontario\xc2\xa0i Canada. En myk start fant sted tidlig i november 2014, med den offisielle lanseringen 15. november 2014._NEWLINE_I mai 2018 \xc3\xa5pnet Wahlburgers en restaurant i\xc2\xa0Mall of America i Bloomington i Minnesota, den f\xc3\xb8rste av 26 restauranter planlagt som en del av en franchisingavtale med dagligvarekjeden\xc2\xa0Hy-Vee som ogs\xc3\xa5 vil bringe Wahlburgers\xe2\x80\x99 mat og drikke til noen spisesteder i Hy-Vee-butikker.'